Upplifðu allt á Vesturlandi nú um helgina Um fimmtán ferðaþjónusuaðilar á Vesturlandi , sem starfa undir heitinu All Senses Awoken - Upplifðu allt á Vesturlandi , standa fyrir ýmsum uppákomum og kynna starfsemi sína um Hvítasunnuhelgina sem nú fer í hönd . Allt frá Hvalfirði , upp um Borgarfjarðarhérað og vestur um Snæfellsnes og í Dali verður hægt að fá sér gott að borða , njóta fagurrar náttúru og skemmtilegs mannlíf og síðast en ekki síst að njóta spennandi afþreyingar við allra hæfi . Boðið verður meðal annars upp á gönguferðir að nóttu og degi , hvalaskoðun og siglingar , tónleika , sögustundir , myndlistarsýningar , ratleiki , sveitafitness og margt fleira . Ferðaþjónustuaðilar á Vesturlandi leggja metnað sinn í að bjóða gestum og gangandi skemmtilega daga og er því full ástæða til að hvetja Vestlendinga til að kynna sér það sem í boði verður og upplifa það sem landshlutinn hefur upp á að bjóða . Frekari upplýsingar um viðburðina gefur Upplýsingamiðstöð Vesturlands í Borgarnesi en einnig má sjá dagskrán Upplifðu allt daganna í auglýsingu í Skessuhorni og á www.west.is